Príloha č. 1 – Podrobný opis predmetu zákazky 

Platforma má slúžiť pre prácu Magistrátu mesta Košice, Mestskej rady a mestského zastupiteľstva na zverejňovanie digitálneho obsahu, tlač dokumentov a správu zariadení využívajúcich 3 najpoužívanejšie operačné systémy na pracovných staniciach (PC) a 3 najpoužívanejšie operačné systémy na mobilných zariadeniach (smartfóny a tablety). 
Má obsahovať aplikácie s týmito funkcionalitami:
1. aplikácia má vytvoriť nad existujúcimi dátovými úložiskami cloudovú službu, ku ktorej môžu zamestnanci a poslanci pristupovať z ľubovoľného miesta a ľubovoľných PC a mobilných zariadení.  Dáta nebudú migrované, musia zostať vo vnútri našej organizácie a užívatelia musia mať k nim riadený prístup. Daná aplikácia musí umožňovať zdieľanie súborov a adresárov samotnými užívateľmi bez nutnosti zásahu administrátora. Bezpečnosť dát musí byť zabezpečená prienikom práv na dátovom úložisku a danej aplikácie. Synchronizácia aplikácie a dátového úložiska musí vždy prebiehať šifrovaným kanálom SSL. Pripájanie k dátovému úložisku pomocou protokolov NCP a CIFS a komunikácia s aktuálne najrozšírenejšími adresárovými službami active directory a edirectory cez zabezpečený protokol ldaps. Komunikácia pomocou PC cez webové rozhranie nezávislé od operačného systému a internetového prehliadača. Mobilné zariadenia musia mať vlastnú aplikáciu s obdobným designom ako aplikácia pre PC. Aplikácia pre PC musí obsahovať synchronizačného agenta, ktorý pripojí ľubovoľné zložky ako lokálny disk, v prípade práce offline pracuje s lokálnymi súbormi a po pripojení automaticky vykoná synchronizáciu na dátové úložisko.
2. aplikácia musí vedieť zabezpečiť správu tlače na všetkých sieťových tlačiarňach, ktoré používa naša organizácia. Zamestnanci používajúci PC si môžu tlačiareň vybrať pomocou webového rozhrania, kde okrem umiestnenia tlačiarne sú aj informácie o daných tlačiarňach. Priradenie tlačiarne a tlač je možná bez nutnosti zásahu administrátora. Okrem PC musí daná aplikácia byť schopná tlačiť aj z mobilných zariadení bez nutnosti inštalácie ovládačov a bez zásahu administrátora. Aplikácia umožní jednoducho pripojiť a používať ľubovoľnú tlačiareň v organizácií.

3. aplikácia má obsahovať nástroje pre správu mobilných zariadení a politík prostredníctvom jedinej administračnej konzoly. Aplikácia musí jednoducho zabezpečiť, aby užívatelia mali správne prihlasovacie údaje k agende organizácie (e-mail, kontakty a kalendár) a prístup k správnym aplikáciám a zložkám.

Hlavné funkcie:
-	vzdialený automatizovaný zápis
-	pokročilá správa aplikácií a súborov
-	vlastné bezpečnostné nastavenia
-	možnosť šifrovania, uzamknutia a vymazania zariadenia
-	jednoduchá webová konzola
-	užívateľský portál
-	firemné úložisko aplikácií
-	podpora ldap
-	inventarizácia a správa aktív
-	upozornenia a oznámenia na problémy s licencovaním alebo pri potrebe zásahu.

Inštalačné  a konfiguračné služby:
-	Inštalácia a konfigurácia OS a aplikácie pre manažment mobilných zariadení
-	Inštalácia a konfigurácia OS a aplikácie pre cloudovú službu
-	Inštalácia a konfigurácia OS a aplikácie pre správu tlače
-	Inštalácia virtuálneho PC pre renderovanie
-	Zavedenie používateľov do adresárovej služby

Ďalšie požiadavky:
-	Súčasťou ponuky musí byť aj poskytovanie údržby ponúkaného riešenia 
v rozsahu 8 hodín denne 5 pracovných dní v týždni počas 1 roka prevádzky
-	Ponuka musí obsahovať obchodný názov operačných systémov a aplikácií z dôvodu objektívneho posúdenia

Spracovali:
Ing. Viktor Fenďa a Ing. Gabriela Hajduková, referát informatiky